钦定古今图书集成/明伦汇编/氏族典/第218卷 > 罗汝敬
## 钦定古今图书集成/明伦汇编/氏族典/第218卷 > 罗汝敬

按《江西通志》：“汝敬，名肃，吉水人。永乐进士，入为庶吉
士，历修撰，兼侍讲。仁宗时，建言十五事，剀切忠鲠。宣
宗即位，交阯逆命，进汝敬工部右侍郎，往谕交人，引
咎。使还，出督两浙漕运，奏减荒田税粮。时值陕西屯
田为势豪侵夺，汝敬奉命往按之，首劾贪将，复屯田，
仓庾充足。奏立饷运法，以纾民力。置河渠官，以兴水”
利。